EkBass/fiwiki-20250220-pages-articles huggingface dataset:
Kronoborg

Kronoborg tarkoittaa muun muassa seuraavia: ==Maantiede== * Kronoborg, Hämeen linnan (linnoitus) vanha rinnakkaisnimi. Linnassa toimi vielä 1800-luvulla Kronoborgin työ- ja ojennuslaitos. Hämeenlinna sai kaupunkioikeudet vuonna 1650 (mainitun lähteen tieto, muualla yleensä 1639) Tavastehus -nimisenä. Lähde: C. G. Estlander, L. Lindelöf, L. Mechelin, Th. Rein, Z. Topelius - Finland i 19de seklet, 1898, F. Tilgmanns Bok- och Stentryckeri, s. 33 * Kronoborg, Kurkijoen vanha nimi * Kronoborgin kreivikunta, perustettu 1651, käsitti Kurkijoen pogostan Käkisalmen läänissä ==Muuta== * S/S Kronoborg, uusikaupunkilaisen Rederibolaget Zachariassen & Co. -varustamon omistama rahtilaiva
Antonio Ballard

Antonio Ballard (s. 30. huhtikuuta 1988 Jeffersonville, Indiana) on yhdysvaltalainen koripalloilija, pelipaikaltaan heittävä takamies. Hän on pelannut ammattilaisena muun muassa Ranskan, Suomen ja Sveitsin pääsarjoissa. Ballard pelasi yliopistokoripalloa Miamin yliopiston (Ohio) joukkueessa vuosina 2006–2011.College Basketball at Sports-Reference.com Ammattilaisurallaan Ballard on pelannut muun muassa Kanadassa, Sveitsissä ja Ranskassa. Marraskuussa 2018 Ballard siirtyi Suomen pääsarjaan Salon Vilppaaseen.https://www.basket.fi/basket/uutiset/vilpas-hankki-riveihinsa- kokeneen-antonio-ballardin/ Hän voitti Vilppaassa Suomen cupin mestaruuden ja teki cupin loppuottelussa 25 pistettähttps://www.basket.fi/basket/uutiset/vilpas-juhlii-historiansa- ensimmaista-suomen-cupin-voittoa/. Ballard valittiin helmikuun 2019 Korisliigan kuukauden pelaajaksihttps://www.basket.fi/basket/uutiset/korisliigan-kuukauden-pelaaja- on-vilppaan-antonio-ballard/.https://www.basket.fi/basket/uutiset/vilppaan- antonio-ballard-antaa-koripallon-toimia-matkatoimistonaan-aina-voit-loytaa- itsesi-aivan-uudesta-kulttuurista-ja- maasta/https://www.sss.fi/2019/04/antonio-ballard-oppi-vaistamaan-luoteja-nyt- han-haluaa-tuoda-mestaruuden-saloon/Antonio Ballard – Suomen Koripalloliitto == Saavutuksia == * Korisliigan kuukauden pelaaja, helmikuu 2019 * Suomen cup- mestaruus 2019 == Lähteet == * Antonio Ballard Suomen Koripalloliitto * Antonio Ballard International Stats Basketball-Reference.com * Antonio Ballard College Stats College Basketball at Sports-Reference.com * Profiili Miami University RedHawks === Viitteet === == Aiheesta muualla == * Antonio Ballard Basketball Player Profile eurobasket.com * Profiili RealGM Luokka:Yhdysvaltalaiset koripalloilijat Luokka:Vuonna 1988 syntyneet Luokka:Elävät henkilöt
Michel Béroff

Michel Béroff (s. 9. toukokuuta 1950 Épinal) on ranskalainen pianisti ja kapellimestari.Michel Béroff Telekom Beethoven CompetitionMichel Béroff AllMusic Béroff valmistui Pariisin konservatoriosta vuonna 1966 ja sai seuraavana vuonna ensipalkinnon Olivier Messiaenin kunniaksi järjestetyssä kansainvälisessä pianokilpailussa.Piano Professors: Michel Beroff Talent Music Master Courses Hän on sittemmin profiloitunut Olivier Messiaenin teosten tulkitsijana. Hänen kanssaan yhteistyötä tehneitä kapellimestareita ovat olleet Claudio Abbado, Daniel Barenboim, Leonard Bernstein, Pierre Boulez, Charles Dutoit, Christoph Eschenbach, Eugen Jochum, Erich Leinsdorf, Kurt Masur, Seiji Ozawa, Georges Prêtre, André Previn, Mstislav Rostropovitš, Esa- Pekka Salonen, Georg Solti, Michael Tilson Thomas ja David Zinman. Kamarimuusikkona Béroff on tehnyt yhteistyötä esimerkiksi Martha Argerichin, Barbara Hendricksin, Lynn Harrellin, Jean-Philippe Collardin, Augustin Dumayn ja Pierre Amoyalin kanssa. Béroff on tehnyt levytyksiä esimerkiksi EMI:lle ja Deutsche Grammophonille. Hänen levyttämiensä teosten säveltäjiin ovat kuuluneet Franz Liszt, Sergei Prokofjev, Igor Stravinsky, Maurice Ravel ja Claude Debussy. Béroff on saanut useita Grand Prix du Disque -palkintoja. Hän on tehnyt opetustyötä Pariisin konservatoriossa ja istunut monien pianokilpailujen tuomaristoissa. Hänen oppilaidensa joukossa on ollut Chopin- kilpailun voittanut Seong-jin Cho. Kapellimestarina Béroff on johtanut esimerkiksi Lyonin kansallisorkesteria, Lillen kansallisorkesteria ja UC Berkeleyn sinfoniaorkesteria. == Lähteet == Luokka:Ranskalaiset pianistit Luokka:Ranskalaiset kapellimestarit Luokka:Vuonna 1950 syntyneet Luokka:Elävät henkilöt
Natalie Portmanin filmografia

Tämä on Natalie Portmanin filmografia. == Elokuvat == Vuosi Suomenkielinen nimi Alkuperäinen nimi Rooli 1994 Leon Léon Mathilda Lando 1995 Heat – ajojahti Heat Lauren Gustafson 1996 Unelmien tytöt Beautiful Girls Marty 1996 Kaikki sanovat I Love You Everyone Says I Love You Laura Dandridge 1996 Mars hyökkää Mars Attacks! Taffy Dale 1999 Star Wars: Episodi I – Pimeä uhka Star Wars: Episode I: The Phantom Menace Padmé Amidala 1999 Missä tahansa muualla Anywhere But Here Ann August 2000 Siellä missä sydän on Where the Heart Is Novalee Nation 2002 Star Wars: Episodi II – Kloonien hyökkäys Star Wars: Episode II: Attack of the Clones Padmé Amidala 2003 Päämääränä Cold Mountain Cold Mountain Sara 2004 Garden State Garden State Sam 2004 Iholla Closer Alice 2005 Domino Uno Domino Uno Dominique Bellamy 2005 Star Wars: Episodi III – Sithin kosto Star Wars: Episode III: Revenge of the Sith Padmé Amidala 2005 Free Zone Free Zone Rebecca 2005 V niin kuin verikosto V for Vendetta Evey 2006 Pariisi, rakkaudella Paris, je t’aime Francine Goyan aaveet Goya’s Ghosts Inés/Alicia 2007 My Blueberry Nights My Blueberry Nights Leslie 2007 Darjeeling Limited Darjeeling Limited Jackin ex-tyttöystävä 2007 Lumottu lelukauppa Mr. Magorium’s Wonder Emporium Molly Mahoney 2008 Kuningattaren sisar The Other Boleyn Girl Anne Boleyn 2009 New York, I Love You New York, I Love You Rifka 2009 Brothers Brothers Grace 2009 Toinen nainen The Other Woman Emilia Greenleaf 2010 Hesher Hesher Nicole 2010 Black Swan Black Swan Nina Sayers 2011 Näin ystävien kesken No Strings Attached Emma Kurtzman 2011 Your Highness Your Highness Isabel 2011 Thor Thor Jane Foster 2013 Thor: The Dark World Thor: The Dark World Jane Foster 2015 Knight of Cups Knight of Cups Elizabeth 2015 Tarina rakkaudesta ja pimeydestä A Tale of Love and Darkness Fania Oz 2015 Jane Got a Gun Jane Got a Gun Jane Hammond 2016 The Heyday of the Insensitive Bastards The Heyday of the Insensitive Bastards Laura 2016 Planetarium Planetarium Laura Barlow 2016 Jackie Jackie Jackie Kennedy 2017 Song to Song Song to Song Rhonda 2018 Hävitys Annihilation Lena 2018 Vox Lux Vox Lux Celeste Montgomery 2019 Avengers: Endgame Avengers: Endgame Jane Foster 2019 Lucy in the Sky Lucy in the Sky Lucy Cola 2020 Ature: Delfiiniriutta Dolphin Reef kertoja 2022 Thor: Love and Thunder Thor: Love and Thunder Jane Foster / Mahtava Thor == Televisiosarjat == Vuosi Nimi Rooli Muuta 2003–2004 Seesamtie Omana itsenään 2 jaksoa 2004 Hitler's Pawn: The Margaret Lambert Story Kertoja Dokumentti 2006 Saturday Night Live Isäntä Jakso: "Natalie Portman / Fall Out Boy" 2006 Armenialaisten kansanmurha Kertoja Dokumentti 2007, 2012 Simpsonit Darcy (ääni) Jaksot: "Little Big Girl", "Moonshine River" 2017 Angie Tribeca Christina Craft Jakso: "This Sounds Unbelievable, But CSI: Miami Did It" 2018 Saturday Night Live Isäntä Jakso: "Natalie Portman / Dua Lipa" 2021 What If...? Jane Foster (ääni) Jakso: "Mitä jos... Thor olisi ainut lapsi?" == Lähteet == Luokka:Filmografiat
Munkkiniemen Kisapojat

Munkkiniemen Kisapojat (lyh. MuKi) on helsinkiläinen koripalloseura. MuKi perustettiin vuonna 1966. Seuran nimen keksi Jorma Pilkevaara. Seuran junioritoiminta käynnistyi kunnolla vuonna 2011 ja on saavuttanut mitaleja nuorten SM-sarjoissa.https://www.mukibasket.fi/?x103997=816395 Seuran miesten edustusjoukkue on pelannut useamman kauden valtakunnallisissa divisioonissa: kaudeksi 2019–2020 se nousi villillä kortilla toiseksi korkeimmalle sarjatasolle M1DA:hanhttps://www.basket.fi/basket/uutiset/miesten-divari-a- starttaa-jalleen-uusina-haastajina-munkkiniemen-kisapojat-ja-raiders-basket/. Vuoden 2019 Suomen cupissa MuKi eteni välieriin asti. Seuran kasvateista ovat aikuisten pääsarjatasolla pelanneet Markus Rautasalo, Miika Heinonen, Okko Ailio ja Emil Uotila. Seura on tehnyt yhteistyötä Korisliiga-seura KTP- Basketin kanssa.https://kymensanomat.fi/uutiset/urheilu/a5cc0261-19a8-4175-adb7-64e26b300f81https://kymensanomat.fi/uutiset/urheilu/4e8a6923-11a3-42e3-ba7b-1579a1599622https://www.mukibasket.fi/?x103997=1199699https://kymensanomat.fi/uutiset/urheilu/7e882faf-222e-4deb- aaa2-53cb83715f58https://www.ktpbasket.fi/uutinen/munkkiniemi- kisapojat-n%C3%A4ytt%C3%A4ytyy-kotkalaisille == Lähteet == == Aiheesta muualla == * Virallinen kotisivu Luokka:Suomalaiset koripalloseurat Luokka:Helsinkiläiset urheiluseurat
Inari Fernández

Inari Fernández on suomalainen ammattitubettaja ja viestintäyrittäjä. Hän on tullut tunnetuksi YouTubessa pitämästään Äidin Puheenvuoro -kanavasta sekä Fernándezin perheen ja Sodankylän kunnan tekemästä Vaihtovuosi Sodankylässä -haasteesta, jossa Fernándezit muuttavat vuodeksi Lappiin asumaan. Vuoden mittainen vaikuttajamarkkinointisopimus Sodankylän kunnan kanssa oli ensimmäinen laatuaan kuntamarkkinoinnissa. Vuoden mittaisen asumisen jälkeen Fernándezit päättivät jäädä asumaan Sodankylään. Inari Fernández on tuottanut kaksi tuotantokautta Lapin puheenvuoro -podcastia, jotka ovat ilmestyneet Storytel-palvelussa. Keväällä 2023 Fernández julkaisi Käppyrämännyn juurella -nimisen kirjan. Kirja ilmestyi maaliskuussa 2023 äänikirjana, ja myöhemmin myös painettuna kirjana.Pu­nai­nen talo vei sydämen, Lapin Kansa / Laura Leppäjärvi, 4.3.2023, viitattu 13.8.2023Lähimetsän hakkuu oli järkytys, mutta käppyrämänty jäi – maallemuuttajan supersuosittu äänikirja kertoo ajatuksia pohjoisesta etelän kielellä, Maaseudun tulevaisuus / Suvi Jylhänlehto, 18.3.2023, viitattu 13.8.2023 == Lähteet == == Aiheesta muualla == * Äidin Puheenvuoro -kanava YouTubessa * Tubettaja Inari Fernandez kuvaa perheensä elämää Sodankylässä miljoonille katsojille, Yle Uutisluokka Triplet Yle Areenassa, 29.4.2020 * Helsinkiläinen Inari muutti Lappiin – ”Ahdistava tunne katosi rinnasta”, Iltalehti, 9.7.2021 Luokka:Elävät henkilöt Luokka:Syntymävuosi puuttuu Luokka:Suomalaiset tubettajat
Koiviston Kipinä

Koiviston Kipinä on äänekoskelainen urheiluseura Koivistonkylän kylästä. Seuran menestyneimpiin jaostoihin kuuluu koripallojaosto, jonka lisäksi sillä on toimintaa yleisurheilussa, maastohiihdossa ja lentopallossa. Kipinän koripallon edustusjoukkue pelaa kotiottelunsa Äänekosken liikuntatalolla. Se osallistui vuoden 2019 Suomen cupiin ja nousi valtakunnalliseen I-divisioona B:hen kaudeksi 2020–2021https://www.basket.fi/basket/uutiset/korisliigojen- sarjalisenssit-kaudelle-2020-21-myonnetty/ muun muassa Sami Mäntymaan edustamana.https://aksa.fi/koiviston-kipinalle- jenkkivahvistus/https://sites.google.com/site/kipinarysivut/kausi-2019-20/pistetilastot-2019-20 Koivistonkyläläisiä on sijoittunut yleisurheilussa SM-mitaleille muita seuroja edustaen. Kipinä oli vuodet 1969–1979 Äänekosken Urheilijoiden alaosasto.https://sites.google.com/site/kipinarysivut/seurainfo/seuran- historia == Lähteet == == Aiheesta muualla == * Virallinen kotisivu Luokka:Suomalaiset koripalloseurat Luokka:Äänekoskelaiset urheiluseurat
Neiphiu Rio

Neiphiu Rio (s. 11. marraskuuta 1950) on intialainen poliitikko, joka on toiminut Nagalandin pääministerinä neljättä kauttaan vuodesta 2018 alkaen. Aikaisemmin hän on toiminut samassa tehtävässä vuosina 2003–2014. Hän edusti Nagalandin osavaltiota Lok Sabhassa 2014–2018. Rio valittiin ensimmäistä kertaa Nagalandin osavaltioparlamenttiin vuonna 1989, minkä jälkeen hän toimi osavaltiohallituksessa valtioministerinä vuoden. Intian kongressipuolueeseen kuuluessaan hän oli Nagalandin sisäministeri vuosina 1998–2002. Hän erosi tehtävästään pettyneenä osavaltiopääministeri S. C. Jamiriin, joka ei pystynyt käsittelemään nagojen ja Intian välistä kiistaa. Hän siirtyi Naga People’s Front -puolueeseen, jonka edustajana hänet valittiin Nagalandin pääministeriksi 2003. Hänen ensimmäinen kautensa keskeytyi vuonna 2008, jolloin Intian hallitus julisti Nagalandiin poikkeustilan. Samana vuonna järjestetyssä osavaltiovaalissa hän saavutti voiton, jonka seurauksena hänen kautensa pääministerinä jatkui. Hän jätti perustamansa Naga's People Frontin vuonna 2018 liittymällä Nationalist Democratic Progressive Partyyn, jonka ehdokkaana hänet valittiin pääministeriksi neljännen kerran. ==Lähteet== ==Aiheesta muualla== * Neiphiu Rion tiedot Lok Sabhan verkkosivuilta Luokka:Nagalandin pääministerit Luokka:Lok Sabhan jäsenet Luokka:Vuonna 1950 syntyneet Luokka:Elävät henkilöt
Enid (nimi)

Enid on naisen etunimi, joka pohjautuu kymrin eli walesin kielen sanaan enaid tai enit. Edellinen tarkoittaa sielua ja elämää, jälkimmäinen kangaskiurua. Digi- ja väestötietoviraston mukaan Enid on kesäkuuhun 2020 mennessä ollut Suomessa etunimenä noin 60–80 naisella. ==Tunnettuja Enid-nimisiä== * Enid Bagnold (1889–1981), brittiläinen kirjailija * Enid Blyton (1897–1968), brittiläinen kirjailija * Enid Lyons (1897–1981), australialainen poliitikko * Enid Mumford (1924–2006), brittiläinen sosiologi ja tietojärjestelmätieteilijä == Lähteet == Luokka:Etunimet
Enid

Enid voi tarkoittaa seuraavia asioita: *Enid, naisen etunimi *Enid, kaupunki Oklahoman osavaltiossa Yhdysvalloissa *Enid, paikallishallinnoton alue Mississippin osavaltiossa Yhdysvalloissa *Enid, vuonna 2009 valmistunut televisioelokuva kirjailija Enid Blytonista
Daisy (nimi)

Daisy on englanninkielinen naisen etunimi. Se on luontoaiheinen nimi, joka tarkoittaa kaunokaista tai (amerikanenglannissa) päivänkakkaraa. Digi- ja väestötietoviraston mukaan Daisy on syyskuuhun 2023 mennessä ollut Suomessa virallisena etunimenä yhteensä 352 naisella. == Nimipäivät == Vuosina 1986–1992 Daisylla oli Ruotsin almanakassa nimipäivä 25. kesäkuuta.Lindgren, Birgitta: Namnlängden och namnens placering under olika tider. – Helsingin yliopiston almanakkatoimiston virallisessa koirien nimipäiväkalenterissa Daisyn nimipäivä on 16. kesäkuuta. == Tunnettuja Daisyja == * Daisy Cleverley (s. 1997), uusiseelantilainen jalkapalloilija * Daisy Dee, oik. Desiree Rollocks (s. 1970), saksalainen laulaja ja näyttelijä * Daisy Edgar-Jones (s. 1998), brittiläinen näyttelijä * Daisy Head (s. 1991), englantilainen näyttelijä * Daisy ja Violet Hilton (1908–1969), englantilaissyntyiset siamilaiset kaksoset * Daisy Ridley (s. 1992), englantilainen näyttelijä == Kuvitteellisia Daisyja == * Daisy, hahmo televisiosarjassa Pokka pitää * Daisy, Helmin ja Heikin Sirkka-koiran englanninkielinen nimi * Daisy Duck, Iines Ankan englanninkielinen nimi * Daisy Johnson, Marvel Comicsin luoma sarjakuvahahmo * Daisy Kenyon, päähenkilö samannimisessä elokuvassa * Prinsessa Daisy, Mario-peleissä esiintyvä hahmo == Lähteet == == Aiheesta muualla == * Etunimien taivutus: Daisy (Kotimaisten kielten keskuksen verkkojulkaisu) Luokka:Etunimet
Hiroko Nakamura

Hiroko Nakamura (; alun perin Hiroko Fukuda; 25. heinäkuuta 1944 Yamanashin prefektuuri – 26. heinäkuuta 2016) oli japanilainen pianisti.Hiroko Nakamura The Fryderyk Chopin InstituteNoted Japanese pianist Hiroko Nakamura dies Asia News NetworkHiroko Nakamura passed away at the age of 72 on July 26, 2016. Japan Arts == Elämä ja ura == Nakamura aloitti pianotunneilla käymisen neljävuotiaana. Myöhemmin hän sai ohjausta Leonid Kotšanskilta valmistautuakseen kansalliseen musiikkikilpailuun, jossa voitti ensipalkinnon vuonna 1958. Vuonna 1960 Nakamura pääsi Tokion musiikkikonservatorioon ja teki debyyttinsä orkesterin kanssa toimimalla solistina Ludwig van Beethovenin 1. pianokonserton esityksessä. Hän pääsi saavuttamansa menestyksen turvin kansainväliselle kiertueelle NHK-sinfoniaorkesterin solistina. Vuosi myöhemmin hän piti Tokiossa ensimmäisen sooloresitaalinsa. Nakamura lähti vuonna 1962 Yhdysvaltoihin, jossa opiskeli Juilliard Schoolissa Rosina Lhévinnen luokalla. Yhdysvalloista hän siirtyi Varsovaan, jossa opiskeli Zbigniew Drzewieckin johdolla ja osallistui vuoden 1965 kansainväliseen Frédéric Chopin -pianokilpailuun. Nakamura pääsi kilpailussa neljännelle sijalle ja sai nuorimpana finalistina Chopin-stipendisäätiön palkinnon. Chopin-kilpailun jälkeen hän täydensi opintojaan Nikita Magaloffin johdolla ja jälleen Juilliard Schoolissa. Nakamura esiintyi uransa aikana monissa maissa, kuten Neuvostoliitossa/Venäjällä, Puolassa, muualla Euroopassa ja Yhdysvalloissa. Erityistä suosiota hän saavutti Venäjällä tekemillään esiintymisillä. Hänen ohjelmistoonsa kuului esimerkiksi Ludwig van Beethovenin, Frédéric Chopinin, Claude Debussyn, Georg Friedrich Händelin, Franz Lisztin, Wolfgang Amadeus Mozartin, Sergei Prokofjevin, Sergei Rahmaninovin, Robert Schumannin ja Pjotr Tšaikovskin teoksia. Nakamura oli aktiivinen kamarimuusikko ja muodosti duon pianisti Sergei Dorenskin kanssa. Hän teki kymmeniä levytyksiä eri yhtiöille. Nakamura istui monien kansainvälisten kilpailujen tuomaristoissa, esimerkiksi Chopin-kilpailussa vuosina 1990, 1995, 2000 ja 2005. Hän kirjoitti myös neljä musiikkiaiheista kirjaa. Hänellä oli Polonia Restituta -ritarikunnan komentajanristi. === Yksityiselämä === Nakamuran mies oli kirjailija Kaoru Shōji. Nakamura ilmoitti vuonna 2015 sairastuneensa suolistosyöpään, mutta jatkoi musiikillista toimintaansa hoitojen lomassa. Hän kuoli sairauteensa 72-vuotiaana. Kaksi päivää kuoleman jälkeen Nakamuralle pidettiin hautajaiset, joihin osallistuivat vain lähisukulaiset. == Lähteet == Luokka:Japanilaiset pianistit Luokka:Musiikkikirjailijat Luokka:Vuonna 1944 syntyneet Luokka:Vuonna 2016 kuolleet
Mehdi Bourabia

Mehdi Bourabia (s. 7. elokuuta 1991 Dijon, Ranska) on marokkolainen jalkapalloilija, pelipaikaltaan keskikenttäpelaaja. Hän edustaa Italian Serie A:ssa pelaavaa Sassuoloa. Bourabia pelasi ensimmäiset pääsarjaottelunsa kaudella 2009–2010 ranskalaisseura Grenoblessa ja on Ranskan jälkeen pelannut Bulgariassa, Turkissa ja kesästä 2018 alkaen Italiassa. Turkkilaisseura Konyasporissa hän pelasi kaudella 2017–2018 Eurooppa-liigassa kuusi ottelua ja teki yhden maalin. Ensimmäisellä kaudellaan Italian Serie A:ssa hän pelasi Sassuolon joukkueessa 32 ottelua, joista avauskokoonpanossa 21 ottelussa. Hän teki maalin toukokuussa 2019 Torinoa vastaan, ja samassa ottelussa hänet ajettiin ulos kentältä kahden varoituksen seurauksena jo 29 minuutin pelin jälkeen. Kaudella 2019–2020 hän on pelannut kahdeksan Serie A -ottelua. Hän teki maalin kesäkuussa 2020 Atalantaa vastaan, ja samassa ottelussa hän teki myös oman maalin. Bourabia on pelannut Marokon maajoukkueessa kahdeksan maaottelua lokakuusta 2018 alkaen. Afrikan-mestaruuskilpailuissa 2019 hän pelasi 58 minuuttia ensimmäisessä alkulohko-ottelussa Namibiaa vastaan. == Lähteet == Luokka:Marokkolaiset jalkapalloilijat Luokka:Vuonna 1991 syntyneet Luokka:Elävät henkilöt
Sergei Dorenski

Sergei Leonidovitš Dorenski (; 1931 Moskova – 26. helmikuuta 2020) oli venäläinen pianisti ja pianopedagogi.R.I.P = Sergei Dorensky, Russian pianist Around the Music FestivalСкончался профессор Сергей Леонидович Доренский Московская консерватория Dorenski opiskeli Moskovan konservatoriossa Grigori Ginzburgin johdolla ja valmistui vuonna 1957. Vuonna 1955 hän sai ensipalkinnon Maailman nuorison ja opiskelijoiden festivaalissa järjestetyssä kilpailussa Varsovassa. Vuonna 1957 hän saavutti toisen sijan kansainvälisessä pianokilpailussa Rio de Janeirossa. Moskovan konservatoriosta valmistuttuaan Dorenski ryhtyi itse opettamaan siellä. Hänestä tuli konservatorion pianonsoiton laitoksen dekaani vuonna 1978. Dekaanin asemassa hän toimi vuoteen 1997, ja vuonna 2007 hän nousi uudemman kerran pianonsoiton laitoksen johtoon.Sergei Dorensky The XV International Tchaikovsky Competition Dorenskin johdolla opiskelivat muiden muassa Nikolai Luganski, Denis Matsujev, Aleksandr Štarkman, Olga Kern, Fjodor Amirov, Andrei Pisarev, Jekaterina Metšetina, Vadim Rudenko, Viktorija Kortšinskaja-Kogan ja Pavel Nersessian.RECITAL OF SERGEI DORENSKY - DORENSKY, SERGEI Naxos Direct Dorenski toimi tuomarina esimerkiksi Tšaikovski-kilpailussa, Chopin-pianokilpailussa ja Hamamatsun pianokilpailussa. Hänen levyttämiinsä teoksiin kuuluvat Sergei Rahmaninovin Rapsodia Paganinin teemasta, George Gershwinin Rhapsody in Blue ja Samuel Barberin pianokonsertto. Vuonna 1988 Dorenski sai Neuvostoliiton kansantaiteilijan arvonimen. Ystävyyden kunniamerkin hän sai vuonna 2007, ja Japanista hän sai vuonna 2015 Nousevan auringon ritarikunnan kultaisen säteen ruusukuviolla. == Lähteet == Luokka:Venäläiset pianistit Luokka:Musiikkipedagogit Luokka:Vuonna 1931 syntyneet Luokka:Vuonna 2020 kuolleet
Peter Mennin

Peter Mennin (alun perin Mennini; 17. toukokuuta 1923 Erie, Pennsylvania – 17. kesäkuuta 1983 New York, New York) oli yhdysvaltalainen säveltäjä. Hänet tunnetaan parhaiten uusklassistisista sinfonisista teoksistaan.Peter Mennin Britannica Mennin opiskeli Oberlin Collegessa ja Eastman School of Musicissa. Hän sai ensimmäisen George Gershwinin muistopalkinnon toisella sinfoniallaan (1945). Mennin opetti vuosina 1947–1958 Juilliard Schoolissa. Vuosina 1958–1962 hän toimi Peabody-instituutin johdossa Baltimoressa ja vuosina 1962–1983 Juilliard Schoolin puheenjohtajana. Mennin sävelsi kaikkiaan yhdeksän sinfoniaa. Lisäksi hänen tuotantoonsa kuuluu konserttoja ja muita orkesteriteoksia. Kamarikokoonpanoille ja soolosoittimille hän sävelsi esimerkiksi kaksi jousikvartettoa ja pianosonaatin. Vokaaliteosten joukossa on Cantata de Virtute (1968–1969) kertojalle, solisteille, kuorolle ja orkesterille. == Lähteet == Luokka:Yhdysvaltalaiset säveltäjät Luokka:Vuonna 1923 syntyneet Luokka:Vuonna 1983 kuolleet
Karl Korte

Karl Richard Korte (25. elokuuta 1928 Ossining, New York, Yhdysvallat – 27. maaliskuuta 2022March 2022 Obituaries, Classical Music Daily. Viitattu 15.5.2023 ) oli yhdysvaltalainen säveltäjä.Karl Korte Pytheas Center for Contemporary MusicGreene's Biographical Encyclopedia of Composers David Mason Greene Korte varttui Englewoodissa New Jerseyssä. Hänen isänsä oli kuvanveistäjä ja ensimmäinen, joka tutustutti pojan klassiseen musiikkiin. High school -aikoinaan Korte keskittyi enimmäkseen jazziin ja populaarimusiikkiin. Hän soitti trumpettia eri kokoonpanoissa ja Yhdysvaltain maavoimien yhtyeessä. Tämän jälkeen hän pääsi Juilliard Schooliin, jossa hänen opettajiensa joukossa olivat Peter Mennin, William Bergsma ja Vincent Persichetti. Myöhemmin häntä opettivat Goffredo Petrassi, Otto Luening ja Aaron Copland. Vuonna 1969 Korte voitti Kuningatar Elisabetin musiikkikilpailun. Hän työskenteli sävellysprofessorina Texasin yliopistossa, Austinissa. Korten tuotantoon kuuluu esimerkiksi kamarimusiikkiteoksia, sinfonioita ja erilaisia kuoroteoksia, kuten oratorioita. Osa Korten sävellyksistä on elektronisia ja elektroakustisia. == Lähteet == Luokka:Yhdysvaltalaiset säveltäjät Luokka:Vuonna 1928 syntyneet Luokka:Vuonna 2022 kuolleet
Saaresjärvi

Saaresjärvi voi tarkoittaa ainakin seuraavia: * Saaresjärvi, järvi Kajaanissa * Saaresjärvi, järvi Kuhmoisten Kylämässä * Saaresjärvi, järvi Kuhmoisten Portaassa * Saaresjärvi, järvi Parkanon Holmanmäessä * Saaresjärvi, järvi Parkanon Sammatissa * Saaresjärvi, järvi Pomarkussa, Kankaanpäässä ja Porissa.
Josef Jiří Kolár

Josef Jiří Kolár (1812–1896) oli tšekkiläinen näytelmäkirjailija. Hän oli pitkään tšekkiläisen kansallisteatterin näyttelijänä ja ohjaajana. Hän on julkaissut useita näytelmiä, kuten Žižková smrt ('Žižkan kuolema', 1850), Mistr Jeroným (kiellettiin aluksi, julkaistiin 1886).Kolár, Josef Jiří, Tietosanakirja osa 4, palsta 1186, Tietosanakirja Osakeyhtiö 1911 == Lähteet == ==Aiheesta muualla== Luokka:Tšekkiläiset kirjailijat Luokka:Vuonna 1812 syntyneet Luokka:Vuonna 1896 kuolleet
Pierluigi Gollini

Pierluigi Gollini (s. 18. maaliskuuta 1995 Bologna) on italialainen jalkapalloilija, pelipaikaltaan maalivahti. Hän edustaa kaudella 2023–2024 Italian Serie A:ssa pelaavaa Napolia lainalla saman sarjan Atalantasta. Gollini pelasi vuosina 2012–2014 englantilaisseura Manchester Unitedin junioreissa. Hän palasi Italiaan kesällä 2014 ja pelasi Hellas Veronassa kahden kauden aikana 29 Serie A -ottelua. Kesällä 2017 hän siirtyi Englannin mestaruussarjassa pelaavaan Aston Villaan, jossa hän pelasi 20 liigaottelua. Tammikuussa 2018 hän siirtyi italialaisseura Atalantaan, aluksi lainalle. Atalantassa hän on pelannut 89 Serie A -ottelua ja kymmenen Mestarien liigan ottelua. Kaudella 2021–2022 hän oli lainalla englantilaisseura Tottenhamissa mutta pääsi pelaamaan vain cup-otteluissa ja kansainvälisissä peleissä. Kaudeksi 2022–2023 hän lähti lainalle Fiorentinaan ja pelasi kauden kolme ensimmäistä Serie A -ottelua mutta jäi sen jälkeen liigassa varamaalivahdiksi. Tammikuussa 2023 hän siirtyi lainalle Napoliin, jossa pelasi loppukauden aikana neljä Serie A:n ottelua seuran voittaessa Italian-mestaruuden. Gollini on pelannut useissa Italian nuorisomaajoukkueissa. Italian A-maajoukkueessa hän pääsi vaihdosta kentälle marraskuussa 2019 Bosnia ja Hertsegovinaa vastaan pelatun EM-karsintaottelun lopussa. == Lähteet == Luokka:Italialaiset jalkapallomaalivahdit Luokka:Vuonna 1995 syntyneet Luokka:Elävät henkilöt
Konrad von Würzburg

Konrad von Würzburg (1220-luku – 1287) oli keskiyläsaksankielinen runoilija. Hän oli etevä runokielen ja runomuodon käyttäjä. Konradin laajin teos on Troijan sota, joka sisältää kaikkiaan 60 000 säettä. Teoksen lopun on kirjoittanut toinen runoilija. Konrad kirjoitti muun muassa Pyhää Silvesteriä ja Pyhää Aleksiusta käsittelevät legendat. Parhaat Konradin lyhyemmistä kertomuksista ovat Otto mit dem Barte ja Engelhart und Engeltrut. Die goldene Schmiede on ylistyslaulu Neitsyt Mariasta.Konrad von Würzburg, Tietosanakirja osa 4, palsta 1285, Tietosanakirja Osakeyhtiö 1911 == Lähteet == ==Aiheesta muualla== Luokka:Saksalaiset runoilijat Luokka:1220-luvulla syntyneet Luokka:Vuonna 1287 kuolleet
Józef Korzeniowski

Józef Korzeniowski (1797–1863) oli puolalainen kirjailija. Hän oli ensin Kremenetsin puolalaisen lyseon ja sen jälkeen Kiovan yliopiston professorina sekä myöhemmin Puolan kuningaskunnan koulujen tarkastajana ja 1861–1863 Puolan kansanvalistusdepartementin päällikkönä. Korzeniowski oli hyvin tuottelias näytelmä- ja novellikirjailija. Hänen näytelmänsä, joista paras on Karpaccy górale ('Karpaatin vuoristolaiset', 1842), ovat olleet suosittuja. Korzeniowskin novelleista mainittava on esimerkiksi Krewni ('Sukulaiset', 1857). Hän on tarkka havainnontekijä ja hyvä tyyliniekka, mutta jokseenkin kylmä ja väritön. Korzeniowski on ensimmäinen huomattava realisti puolalaisessa kirjallisuudessa. == Lähteet == ==Aiheesta muualla== Luokka:Puolalaiset kirjailijat Luokka:Vuonna 1797 syntyneet Luokka:Vuonna 1863 kuolleet
August Kopisch

August Kopisch (1799–1853) oli saksalainen taidemaalari ja runoilija. Hän suoritti taideopintonsa Prahan ja Wienin taideakatemioissa ja harjoitti maalaustaidetta Dresdenissä 1819–1822, kunnes käteen syntynyt vika esti häntä maalaamasta. Viitattu 22.6.2020. Kopisch lähti silloin Italiaan ja alkoi kirjoittaa runoja. Taitavana uimarina hän löysi yhdessä Ernst Friesin kanssa Caprin kuuluisan Sinisen luolan. Merkittävimmät Kopischin kirjallisista tuotteista ovat hänen tonttu- ja peikkolaulunsa, jotka vastaavat lasten mieltä, vaikka niitä ei ole suoranaisesti kirjoitettu lapsille. Kopischin kootut teokset julkaisi 1856 Carl Bötticher. == Lähteet == ==Aiheesta muualla== Luokka:Saksalaiset runoilijat Luokka:Saksalaiset taidemaalarit Luokka:Vuonna 1799 syntyneet Luokka:Vuonna 1853 kuolleet
Hans Hateboer

Hans Hateboer (s. 9. tammikuuta 1994 Beerta) on alankomaalainen jalkapalloilija, pelipaikaltaan oikea laitapuolustaja. Hän edustaa Italian Serie A:ssa pelaavaa Atalantaa. Hateboer aloitti liigauransa tammikuussa 2014 Alankomaiden Eredivisiessa Groningenin joukkueessa. Hänet ajettiin ulos kentältä heti ensimmäisessä ottelussa Waalwijkia vastaan. Ensimmäisen liigamaalinsa hän teki toukokuussa 2014 Alkmaaria vastaan pudotuspeliotteluissa Eurooppa-liigaan pääsystä. Kaudella 2015–2016 hän teki maalin samaisissa pudotuspeleissä Heracles Almeloa vastaan. Ainoan maalinsa Eredivisien runkosarjassa hän teki marraskuussa 2016 ADO Den Haagia vastaan. Hän voitti Alankomaiden cupin 2015 ja teki maalin välieräottelussa Excelsioria vastaan. Hän pelasi Groningenissa kaikkiaam 87 Eredivisien runkosarjan ottelua ja kuusi Eurooppa-liigan ottelua. Hateboer siirtyi tammikuussa 2017 italialaisseura Atalantaan. Ensimmäisen puolen vuoden aikana hän pelasi kuusi Serie A -ottelua mutta seuraavalla kaudella jo 33, joista avauskokoonpanossa 26. Kaudella 2018–2019 hän pelasi 35 liigaottelua ja teki niissä viisi maalia. Kaudella 2019–2020 hän pelasi 32 Serie A -ottelua. Kaudella 2020–2021 pelaamissaan 22 liigaottelussa hän teki kaksi maalia. Seuraavalla kaudella hän pelasi 21 Serie A:n ottelua. Kaudella 2022–2023 pelaamissaan 17 Italian pääsarjaottelussa hän teki yhden maalin. Mestarien liigassa hän on pelannut 16 ottelua ja teki helmikuussa 2020 kaksi maalia ensimmäisessä neljännesvälieräottelussa espanjalaisseura Valenciaa vastaan Atalantan voittaessa 4–1. Eurooppa-liigassa hän on pelannut Atalantassa 18 ottelua. Hateboer on pelannut Alankomaiden alle 20- ja alle 21-vuotiaiden maajoukkueissa. Alankomaiden A-maajoukkueessa hän pelasi kolme maaottelua vuonna 2018, kahdeksan ottelua syksyllä 2020 ja kaksi ottelua kesällä 2022. Otteluista kahdeksan on kuulunut Kansojen liigaan. == Lähteet == Luokka:Alankomaalaiset jalkapalloilijat Luokka:Vuonna 1994 syntyneet Luokka:Elävät henkilöt
Remo Freuler

Remo Freuler (s. 15. huhtikuuta 1992 Ennenda) on sveitsiläinen jalkapalloilija, pelipaikaltaan keskikenttäpelaaja. Hän edustaa Italian Serie A:ssa pelaavaa Bolognaa, jossa hän pelasi jo kauden 2023–2024 lainalla englantilaisseura Nottingham Forestista. Hän on pelannut Sveitsin maajoukkueessa vuodesta 2017 alkaen. Freuler on edustanut kotimaassaan Sveitsissä Winterhuria, Grasshoppersia ja Luzernia. Tammikuussa 2016 hän siirtyi italialaisseura Atalantaan. Hän pelasi Italian Serie A:ssa 6,5 kauden aikana 203 ottelua ja teki niissä 18 maalia. Eurooppa-liigassa hän teki maalin lokakuussa 2017 alkulohko-ottelussa kyproslaista Apollon Limassolia vastaan sekä Mestarien liigassa helmikuussa 2020 ensimmäisessä neljännesvälieräottelussa espanjalaista Valenciaa vastaan ja syyskuussa 2021 alkulohko-ottelussa espanjalaista Villarrealia vastaan. Freuler siirtyi elokuussa 2022 englantilaisseura Nottingham Forestiin. Hän pelasi kaudella 2022–2023 Valioliigassa 28 ottelua, joissa 24 kertaa avauskokoonpanossa. Liigacupissa hän pelasi avauskokoonpanossa viisi ottelua Nottinghamin yltäessä välieriin. Syyskuun 2023 alussa hän siirtyi loppukauden kestävälle lainalle italialaisseura Bolognaan, jossa hän pelasi kauden 2023–2024 aikana 32 Serie A -ottelua ja teki yhden maalin. Kesällä 2024 hän siirtyi Bolognan omistukseen. Freuler on pelannut useissa Sveitsin nuorisomaajoukkueissa. Sveitsin A-maajoukkueessa hän pelasi ensimmäisen kerran maaliskuussa 2017. Hän kuului Sveitsin joukkueeseen MM-kilpailuissa 2018 mutta ei päässyt kentälle. Kesän 2021 EM-kilpailuissa hän pelasi avauskokoonpanossa joukkueensa kaikki viisi ottelua. Puolivälierissä Espanjaa vastaan hänet ajettiin 77. minuutilla ulos kentältä. MM-kilpailuissa 2022 hän pelasi avauskokoonpanossa joukkueensa kaikki neljä ottelua ja teki yhden maalin. EM-kilpailuissa 2024 hän pelasi avauskokoonpanossa kaikki viisi ottelua ja teki yhden maalin. Freuler on pelannut EM-kilpailujen 2024 loppuun mennessä 72 maaottelua ja tehnyt niissä yhdeksän maalia. Ensimmäisen maaottelumaalinsa hän teki maaliskuussa 2019 EM- karsintaottelussa Tanskaa vastaan. Tämän jälkeen hän on tehnyt maalin lokakuussa 2020 Kansojen liigan ottelussa Saksaa vastaan, marraskuussa 2020 Kansojen liigassa Espanjaa vastaan, marraskuussa 2021 MM-karsintaottelussa Bulgariaa vastaan, syyskuussa 2022 Kansojen liigan ottelussa Tšekkiä vastaan, joulukuussa 2022 MM-kilpailujen alkulohko-ottelussa Serbiaa vastaan, kesäkuussa 2023 EM-karsintaottelussa Andorraa vastaan, syyskuussa 2023 EM- karsintaottelussa Kosovoa vastaan ja kesäkuussa 2024 EM-kilpailujen neljännesvälierässä Italiaa vastaan. == Lähteet == Luokka:Sveitsiläiset jalkapalloilijat Luokka:Vuonna 1992 syntyneet Luokka:Elävät henkilöt
Armo Keravuori

Armo Sakari Keravuori (2. elokuuta 1899 San Francisco – 26. syyskuuta 1983 Helsinki) oli suomalainen juristi, joka toimi myös kirjastonhoitajana. Keravuori tuli ylioppilaaksi Helsingin normaalilyseosta ja valmistui filosofian kandidaatiksi 1921. Ylemmän oikeustutkinnon hän suoritti 1928 ja sai varatuomarin arvon 1931. Keravuori toimi Helsingin yliopiston ylioppilaskunnan kirjaston varakirjastonhoitajana 1921–1926 ja Tampereen kaupunginkirjaston johtajana 1927–1936. Tampereen raastuvanoikeuden oikeusneuvosmies Keravuori oli vuoteen 1951 ja sitten Helsingin raastuvanoikeuden vanhempi oikeusneuvosmies vuoteen 1969. Keravuorella oli myös useita luottamustehtäviä.Kuolleita. Varatuomari Armo Keravuori. Helsingin Sanomat, 1.10.1983, s. 18. == Lähteet == Luokka:Suomalaiset kirjastonjohtajat Luokka:Suomalaiset tuomarit Luokka:Vuonna 1899 syntyneet Luokka:Vuonna 1983 kuolleet
Jack Gibbs

Jack Gibbs (s. 29. tammikuuta 1995 Westerville, Ohio) on yhdysvaltalainen koripalloilija, pelipaikaltaan pelintekijä tai heittävä takamies. Hän on pelannut ammattilaisena Belgian ja Suomen pääsarjoissa. == Urheilu-ura == Gibbs pelasi yliopistokoripalloa Davidson Collegen joukkueessa vuosina 2013–2017. Hänestä tuli yliopistonsa historian parhaita pelaajia.College Basketball at Sports-Reference.com Gibbs on pelannut ammattilaisurallaan Belgian ja Suomen pääsarjoissa. Belgialaisessa Spirou Charleroissa hän pelasi kaudella 2017–2018 myös FIBA Europe Cupia. Vuodenvaihteessa 2018–2019 Gibbs teki ensin Espanjan pääsarjaan sopimuksen, joka kuitenkin purettiin. Tämän jälkeen hän siirtyi Suomen pääsarjaan Salon Vilppaaseen.https://vilpasvikings.fi/2019/tammikuu/vilpas-hankki-korintekijan- jack-gibbs-uusi-viikinki/ https://www.basket.fi/basket/uutiset/vilppaan- tuorein-vahvistus-on-todellinen-korintekija-selkeasti-paras-pelaaja-tarjolla- olleista-vaihtoehdoista/ Hän voitti Vilppaassa Suomen cupin mestaruuden ja teki cupin loppuottelun suurimman pistemäärän 31 pistettä.https://www.basket.fi/basket/uutiset/vilpas-juhlii-historiansa- ensimmaista-suomen-cupin-voittoa/Jack Gibbs – Suomen Koripalloliitto == Lähteet == * Jack Gibbs Suomen Koripalloliitto * Jack Gibbs College Stats College Basketball at Sports-Reference.com === Viitteet === == Aiheesta muualla == * Jack Gibbs Basketball Player Profile eurobasket.com * Profiili RealGM Luokka:Yhdysvaltalaiset koripalloilijat Luokka:Vuonna 1995 syntyneet Luokka:Elävät henkilöt
Jari Tolppanen

Jari Heikki Tolppanen (s. 9. toukokuuta 1966) on suomalainen kenraalimajuri, joka työskentelee Rajavartiolaitoksessa teknillisen osaston osastopäällikkönä. Tolppanen on suorittanut upseerin virkatutkinnon vuonna 1990 ja yleisesikuntaupseerin tutkinnon vuonna 1999. Hän on aiemmin toiminut muun muassa Lapin rajavartioston komentajana, Pohjois-Karjalan rajavartioston apulaiskomentajana ja Euroopan unionin poliisioperaation rajapoliisin operaatiopäällikön neuvonantajana Bosnia ja Hertsegovinassa. == Lähteet == Luokka:Suomalaiset kenraalit Luokka:Vuonna 1966 syntyneet Luokka:Elävät henkilöt
Dmitrijev

Dmitrijev tarkoittaa muun muassa seuraavia: ==Sukunimi== * Igor Dmitrijev (1927–2008), venäläinen näyttelijä * Igor Dmitrijev (1941−1997), neuvostoliittolainen jääkiekkoilija ja valmentaja * Ivan Dmitrijev (1760−1837), venäläinen runoilija * Jaroslav Dmitrijev (s. 1988), venäläinen jalkapalloilija * Juri Dmitrijev (s. 1956), venäläinen itseoppinut historiantutkija ja yhteiskunta-aktivisti ==Paikkoja== * Dmitrijev-Lgovski, myös: Dmitrijev, kaupunki Venäjällä Kurskin alueella Luokka:Luettelot henkilöistä sukunimen mukaan
Bobana Veličković

Bobana Veličković (, 25. tammikuuta 1990 Bor, Jugoslavia – 21. kesäkuuta 2020 Belgrad) oli serbialainen pistooliampuja, maailman- ja euroopanmestari. Veličković kilpaili Lontoon 2012 ja Rio de Janeiron 2016 kesäolympialaisissa sijoittuen jälkimmäisissä kisoissa 10 metrin ilmapistooliammunnassa seitsemänneksi. Granadan MM-kilpailuissa 2014 hän kuului Serbian 10 metrin ilmapistooliammunnan kultaa voittaneeseen joukkueeseen.Olympedia Hän voitti myös 13 mitalia EM-kilpailuista, esimerkiksi 10 metrin ilmapistooliammunnan yksilökilpailun Euroopan mestaruuden Vierumäellä 2012.ISSF Veličković synnytti kesäkuun alussa 2020 ja kärsi raskausmyrkytyksestä. Hän kuoli Belgradissa 20 päivää synnytyksen jälkeen, 21. kesäkuuta 2020 eli vain 30-vuotiaana, synnytyksen jälkeisiin komplikaatioihin. == Lähteet == * Profiili ISSF * === Viitteet === == Aiheesta muualla == * Luokka:Serbialaiset ampujat Luokka:Vuonna 1990 syntyneet Luokka:Vuonna 2020 kuolleet
Airlien linna

Airlien linna on Airlien kylässä Anguksen hallintoalueella Ogilvyn klaanin mailla Skotlannissa sijaitseva linna, joka rakennettiin vuosina 1792–1793. Sen paikalla on aiemmin ollut vanhempi linna, joka poltettiin heinäkuussa 1640, koska Ogilvyt tukivat kuningas Kaarle I:tä eivätkä osallistuneet skottipresbyteerien National Covenant -liittoon. Tapahtumien kulkuun vaikutti pitkään jatkunut riita Ogilvyn ja Campbellin klaanien välillä. Linnan polttamisesta kertova balladi ”The Bonnie House Of Airlie” sisältyy Francis James Childin balladikokoelmaan vuodelta 1882. ==Lähteet== Luokka:Angusin linnat
Kryofori

Kryofori (, ’pakkanen’ + , ’synnyttää’) on William Hyde Wollastonin suunnittelema koje, jossa vesi saadaan oman haihtumisensa avulla jäätymään. Siinä on kaksi onttoa lasipalloa, jotka laajahko, käyrä putki yhdistää toisiinsa. Toinen pallo on puoleksi täytetty vedellä, ja laitteesta on ilma tarkkaan tyhjennetty. Kun toinen pallo lasketaan jäähdytysseokseen, sen sisältämä vesihöyry tiivistyy vedeksi. Toisesta pallosta haihtuu uutta höyryä entisen sijaan. Haihtuminen sitoo lämpöä niin paljon ja niin nopeasti, että vesi kryoforissa jäätyy.Kryofori, Tietosanakirja, osa 4, palsta 1660, Tietosanakirja Osakeyhtiö 1912 == Lähteet == ==Aiheesta muualla== Luokka:Termodynamiikka
Laura Tressel

Laura Tressel (s. 1976) on espoolainen kirjailija, jonka esikoisteos Hengitys (WSOY) julkaistiin vuonna 2020. Hänen runouttaan on aiemmin julkaistu Tuli & Savu -lehdessä, ja hänen tekstejään on ollut esillä monitaiteellisena teksti- installaationa. Tressel on opiskellut kirjoittamista mm. Työväen Akatemiassa ja Kriittisessä korkeakoulussa. Häntä kiinnostaa erityisesti lajityyppejä sekoitteleva kirjallisuus. Tresselillä on kaupallinen ja terveydenhuoltoalan koulutus, ja ennen kirjailijanuraansa hän työskenteli monipuolisissa tehtävissä Suomessa ja ulkomailla. == Aiheesta muualla == WSOY - Laura Tressel (https://www.wsoy.fi/kirjailija/laura-tressel) HS kirja-arvostelu Laura Tresselin Hengitys-runokokoelmasta (https://www.hs.fi/kulttuuri/art-2000006452104.html) Luokka:Suomalaiset kirjailijat Luokka:Vuonna 1976 syntyneet Luokka:Elävät henkilöt
Matti Sarasmaa

Matti Olavi Antero Sarasmaa (s. 16. toukokuuta 1967) on suomalainen kenraalimajuri. Hän työskentelee Rajavartiolaitoksen apulaispäällikkönä ja aloittaa 1. helmikuuta 2025 sisäministeriön kansliapäällikkönä. Sarasmaa on suorittanut upseerin virkatutkinnon vuonna 1990 ja yleisesikuntaupseerin tutkinnon vuonna 1999. Hän on aiemmin toiminut muun muassa Kainuun rajavartioston komentajana, Raja- ja merivartiokoulun apulaisjohtajana, Rajavartiolaitoksen esikunnan henkilöstöosaston osastopäällikkönä ja erityisasiantuntijana Suomen pysyvässä EU-edustustossa Brysselissä. == Lähteet == Luokka:Suomalaiset kenraalit Luokka:Vuonna 1967 syntyneet Luokka:Elävät henkilöt
Valko-olkamuura

Valko-olkamuura (Akletos melanoceps) on puumuuriin kuuluva lintulaji. Lajia tavataan Etelä-Amerikasta. ==Koko ja ulkonäkö== Valko-olkamuura voi kasvaa 17-19 cm pitkäksi. Sukupuolet eroavat toisistaan ulkonäöltään. Valko- olkamuurakoiras on väriltään kauttaaltaan musta lukuun ottamatta valkoista laikkua siipien olkapäissä. Lajin naaraan pää ja rinta ovat mustat ja muutoin se on ruosteenruskea. ==Levinneisyys ja elinympäristö== Valko-olkamuuraa tavataan Kolumbiasta etelään Peruun ja itään Brasilian länsiosiin asti. Lajin elinympäristöä ovat pensaikkoiset ja tiheikköiset metsien reunamaat usein vesien läheisyydessä. Valko-olkamuura liikkuu yksin tai pareittain usein suhteellisen lähellä maata ja liittyy satunnaisesti sekaparviin. Linnun ravintoa ovat hyönteiset ja se voi seurata muurahaisia. ==Lähteet== Luokka:Puumuurat
Tom Hanén

Tom Kristian Hanén (s. 6. kesäkuuta 1969) on suomalainen kontra-amiraali. Hän on toiminut Rajavartiolaitoksen apulaispäällikkönä 1. helmikuuta 2025 alkaen. Sitä ennen hän toimi Rajavartiolaitoksen esikunnan henkilöstöosaston osastopäällikkönä. Hanén on suorittanut upseerin virkatutkinnon vuonna 1995 ja yleisesikuntaupseerin tutkinnon vuonna 2005. Hän on aiemmin toiminut muun muassa Suomenlahden merivartioston komentajana ja ulkoasiainministeriön rajavalvonta-asiantuntijana. == Lähteet == Luokka:Suomalaiset amiraalit Luokka:Vuonna 1969 syntyneet Luokka:Elävät henkilöt
Ilo Schroeder

Ilo Emil Schroeder (21. toukokuuta 1875 Liperi – 25. marraskuuta 1947 Nummi) oli suomalainen opettaja, joka toimi Karjalankannaksen rajakomendattina ja tullinhoitajana useissa eri kaupungeissa. Ilo Schroederin vanhemmat olivat sotakomissaari Aron Schroeder ja Mathilda Emilia Jankowsky ja puoliso vuodesta 1902 Elli Maria Genetz. Schroeder tuli ylioppilaaksi Joensuun lyseosta ja valmistui voimistelunopettajaksi 1898. Hän toimi Kuopion lyseon voimistelun ja terveysopin lehtorina 1900–1927, Joensuun rajakomendattina vuodesta 1919, kaakkoisen rajamaan rajakomendattina 1921, itärajan rajatarkastajana 1927–1936 ja Karjalankannaksen rajakomendanttina 1922–1936. Tullinhoitajana Hangossa, Tammisaaressa ja Oulussa Schroeder työskenteli 1936–1942. Hän oli myös Hangon suomalaisen yhteiskoulun voimistelunopettaja 1942–1944. Schroeder oli Terijoen kunnanvaltuuston jäsen ja Terijoen sekakuoron puheenjohtaja. Hänet tunnettiin tiukkana rajamiehenä, joka joutui 1929 lyhyeksi aikaa eroamaan kommenttiensa takia, mutta pääsi sitten jatkamaan tehtäviään.Ylioppilasmatrikkeli 1853–1899 (Viitattu 22.6.2020) ==Lähteet== Luokka:Suomalaiset virkamiehet Luokka:Suomalaiset opettajat Luokka:Terijoen kunnanvaltuutetut Luokka:Vuonna 1875 syntyneet Luokka:Vuonna 1947 kuolleet
Amfiseeliset

Amfiseeliset (Amphicoela) on sammakoiden lahkoon kuuluva kladi. Se sisältää kaksi sukua, jotka luetaan lähteestä riippuen yhteen tai kahteen heimoon.Bossuyt, Franky & Roelants, Kim: Frogs and toads (Anura). Teoksessa Selkärangan rakenteeseen perustuvassa sammakoiden luokittelussa, jonka G. K. Noble kehitti 1900-luvun alussa, amfiseeliset oli yksi sammakoiden viidestä alalahkosta, ja se sisälsi vain heimon kantasammakot (Leiopelmatidae). Jotkut tutkijat kuitenkin haluavat pitää häntäsammakoita erillisenä heimona Ascaphidae. == Lähteet == Luokka:Sammakkoeläimet
Motive Studios

Motive Studios (tunnetaan myös EA Motive tai Motive) on kanadalainen vuonna 2015 perustettu Electronic Artsin alaisuudessa toimiva pelitalo. Motive Studiosin perusti Jade Raymond, entinen Ubisoft Toronton toimitusjohtaja. Vuonna 2018 Patrick Klaus, entinen Ubisoft Quebecin toimitusjohtaja, palkattiin EA:n toimesta Motiven varapresidentiksi ja pääjohtajaksi. == Pelit == Vuosi Nimi Alustat Huomioita Lähteet 2017 Star Wars Battlefront II Microsoft Windows, PlayStation 4, Xbox One Yhteistyössä DICE:n ja Criterion Gamesin kanssa 2020 Star Wars: Squadrons Microsoft Windows, PlayStation 4, Xbox One 2023 Dead Space Microsoft Windows, PlayStation 5, Xbox Series X/S Uudelleen tehty versio samannimisestä videopelistä == Lähteet == == Aiheesta muualla == *Viralliset verkkosivut Luokka:Kanadalaiset videopeliyritykset Luokka:Electronic Arts
Uimalakki

Uimalakki on uinnissa käytettävä päähine. Yleisimpiä materiaaleja ovat silikoni ja lateksi. On myös kankaasta ja elastaanista valmistettuja uimalakkeja. Uimalakkia käytetään useista syistä. Eri materiaaleista valmistettuja uimalakkeja käytetään eri tarkoituksiin. Kaikille uimalakeille yhteistä on hiusten peittäminen. Erilaisilla uimareilla on eri syitä käyttää uimalakkia. Uimalakin käytöllä pyritään helpottamaan tai nopeuttamaan uintia. Myös hiusten suojaus on merkittävä syy. Uimalakin käytöllä on paljon hyötyjä ja ei juurikaan haittoja. Hiukset ja korvat aiheuttavat uidessa vastusta. Tämä on yleensä haitallista etenkin kilpauinnissa. Uimalakki pitää hiukset paikallaan ja tekee päästä virtaviivaisemman. Tästä syystä melkein kaikki kilpauimarit käyttävät uimalakkia. Uima-altaiden kloorivesi ja merten suolainen vesi vahingoittavat hiuksia. Hiukset ovat uinnin jälkeen kuivat ja takkuiset. Etenkin värjätyissä ja vaaleissa hiuksissa vaikutus näkyy nopeasti. Vaaleat hiukset voivat muuttua vihertäviksi kloorivedessä usein uidessa. Uimalakki suojaa hiuksia näiltä vaikutuksilta tehokkaitten. Uimalakki estää etenkin pitkiä hiuksia tulemasta naamalle uidessa. Hiukset pysyvät paikoillaan uimalakin alla ja tekevät uinnista helpompaa. Uimalakki estää hiusten irtoamisen uima-altaaseen. Irronneet hiukset tukkivat uima-altaiden vedensuodattimia. Tästä syystä uimahallit ja kylpylät suosittelevat uimalakin käyttöä. Joissain uimahalleissa uimalakin käyttö voi olla pakollista, koska se helpottaa huomattavasti allasvesien puhtaanapitoa. Lapsilla uimalakkia käytetään yleensä korvien suojaukseen. Pelkästään uimalakilla korvien suojaaminen on hankalaa. Yleensä uimalakkia käytetään pitämään korvatulpat paikoillaan. Yleensä korvat suojataan korvien putkituksen jälkeen mutta korvatulppien ja uimalakin käytöllä voidaan ehkäistä korvatulehduksia. Uimalakin monien hyötyjen vuoksi monet uimaseurat ja uimakoulut suosittelevat tai edellyttävät jäseniltään uimalakin käyttöä. Uimaseuroilla on yleensä seuran nimellä ja logolla painatettuja uimalakkeja. Kyseisiä uimalakkeja käytetään esimerkiksi uintikisoissa. Näin oman seuran uimarit on helpompi tunnistaa. == Lähteet == == Aiheesta muualla == Luokka:Päähineet Luokka:Uinti
Bakary Kamian

Bakary Kamian (1928 San – 11. joulukuuta 2016 Tunisia) oli malilainen historioitsija ja maantieteilijä. Kamian valmistui historian ja maantieteen opettajaksi Pariisin yliopistosta. Hän työskenteli eri puolilla Ranskan Sudania ja osallistui Sudanin liiton toimintaan. Kamianista tuli Askia Mohamedin lyseon opettaja vuonna 1959 ja rehtori vuonna 1961. Hän oli Bamakon normaalikoulun ensimmäinen rehtori vuosina 1964–1967 ja Malin tiede- ja tekniikkaneuvoston pääsihteeri vuosina 1967–1968. Vuoden 1968 vallankaappauksen jälkeen Kamian työskenteli Unescon tehtävissä ulkomailla vuoteen 1979. Kamianin teoksista tunnetuin on ensimmäisen ja toisen maailmansodan malilaisista sotilaista kertova Des tranchées de Verdun à l'église Saint-Bernard (2001). Hän sai lukuisia kansainvälisiä tunnustuksia ja oli Ranskan maantieteellisen seuran kunniajäsen. Kamian haudattiin valtiollisin menoin presidentti Ibrahim Boubacar Keïtan läsnäollessa. ==Lähteet== Luokka:Malilaiset historioitsijat Luokka:Vuonna 1928 syntyneet Luokka:Vuonna 2016 kuolleet
Cephalopholis

Cephalopholis on meriahventen (Serranidae) heimoon kuuluva Atlantin valtamereltä, Intian valtamereltä, indopasifiselta merialueelta ja Tyyneltämereltä tavattava kalasuku. Sen tyyppilaji on riikinkukkomeriahven (C. argus). Cephalopholis-sukuun luetaan seuraavat 24 lajia: * Cephalopholis aitha Randall & Heemstra, 1991 * Cephalopholis argus Schneider, 1801 – riikinkukkomeriahven * Cephalopholis aurantia (Valenciennes, 1828) – kultameriahven * Cephalopholis boenak (Bloch, 1790) – suklaameriahven (sinijuovameriahven) * Cephalopholis cruentata (Lacépède, 1802) – silmämeriahven * Cephalopholis cyanostigma (Valenciennes, 1828) – sinipilkkumeriahven * Cephalopholis formosa (Shaw, 1812) – sinijuovameriahven * Cephalopholis fulva (Linnaeus, 1758) – oranssimeriahven * Cephalopholis hemistiktos (Rüppell, 1830) – ruostemeriahven * Cephalopholis igarashiensis Katayama, 1957 * Cephalopholis leopardus (Lacépède, 1801) – punasaumameriahven * Cephalopholis microprion (Bleeker, 1852) – mokkameriahven * Cephalopholis miniata (Forsskål, 1775) – korallimeriahven * Cephalopholis nigri (Günther, 1859) * Cephalopholis nigripinnis (Valenciennes, 1828) * Cephalopholis oligosticta Randall & Ben-Tuvia, 1983 – helakkameriahven * Cephalopholis panamensis (Steindachner, 1876) * Cephalopholis polleni (Bleeker, 1868) – harlekiinimeriahven * Cephalopholis polyspila Randall & Satapoomin, 2000 * Cephalopholis sexmaculata (Rüppell, 1830) – haarameriahven * Cephalopholis sonnerati (Valenciennes, 1828) – tulimeriahven * Cephalopholis spiloparaea (Valenciennes, 1828) – mansikkameriahven * Cephalopholis taeniops (Valenciennes, 1828) * Cephalopholis urodeta (Forster, 1801) – hehkumeriahven == Lähteet == * Alempien taksonien suomenkieliset nimet: === Viitteet === Luokka:Meriahvenet (alaheimo)